gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8338, del 13-07-2018 (2018/6925)

Extracte de la Resolució de 4 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a la instal·lació d'infraestructures de recàrrega per a vehicles elèctrics, amb càrrec al pressupost de l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8338

Data del DOGV
:   13-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6925


Data del document
:   04-07-2018

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 4 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a la instal·lació d'infraestructures de recàrrega per a vehicles elèctrics, amb càrrec al pressupost de l'exercici 2018. [2018/6925]  
BDNS (identif.): 382425.  
  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 4 de juliol de 2018, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE  
http://www.ivace.es  
  
Únic  
S'amplia en 278.500 euros la dotació pressupostària corresponent a la convocatòria d'ajudes per a la instal·lació d'infraestructures de recarrega per a vehicles elèctrics, aprovada per Resolució de 15 de gener de 2018, del president de l'IVACE (DOGV 8218, 23.01.2018). El pressupost total per a la dita convocatòria serà en conseqüència de 778.500 euros, amb càrrec a la línia pressupostària S6849000 Estalvi i eficiència energètica.  
  
València, 7 de juliol de 2018.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 8258, del 21-03-2018 (2018/1917)

Notificació de la sentència dictada en el procediment ordinari número 1257/2016.
--------------------------------------------------------------------------------

### Dades del document

Número de DOGV
:   8258

Data del DOGV
:   21-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1917


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el procediment ordinari número 1257/2016. [2018/1917]  
De: Gloria Viana Gómez.  
Procuradora: María Ángeles Esteban Álvarez.  
Contra: Pat Ahmet i Akinwole Abel Francis.  
  
M.ª Belén Jericó Sobrevela, lletrada de l'Administració de justícia, del Jutjat de Primera Instància número 1 de Torrent, faig constar que en el procediment judici ordinari número 1257/2016 seguit a instàncies de Gloria Viana Gómez contra Pat Ahmet i Akinwole Abel Francis s'ha dictat Sentència de data 29 de setembre de 2017, que condemna la part demandada a pagar a l'actora la quantitat reclamada.  
Contra la dita sentència es pot interposar recurs d'apel·lació davant de l'Audiència Provincial de València (art. 455 LEC). El recurs s'interposarà per mitjà d'escrit presentat en aquest jutjat en el termini de 20 dies, exposant les al·legacions en què base la impugnació, a més d'esmentar la resolució contra la qual s'apel·la i les decisions que s'impugnen (art. 458.2 LEC). De conformitat amb el que disposa la disposició addicional quinzena de la Llei orgànica del poder judicial, quan s'anuncie o prepare el dit recurs s'haurà d'acreditar la constitució d'un dipòsit de 50 - per mitjà del seu ingrés en el compte de dipòsits i consignacions d'aquest jutjat.  
Atés que el demandat, Akinwole Abel Francis, es troba en parador ignorat, expedisc aquest edicte a fi que li valga de notificació de forma deguda.  
  
Torrent, 7 de novembre de 2017.- La lletrada de l'Administració de justícia: M.ª Belén Jericó Sobrevela.
Diari Oficial de la Generalitat Valenciana


Sumari del DOGV 8314, del 11-06-2018 (2018/5256)

Notificació de la sentència dictada en el judici verbal número 429/2017.
------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5256


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 429/2017. [2018/5256]  
De: Comunitat de Propietaris el Tosalet.  
Procuradora: María José Soler Rojel.  
Contra: Javier Ramón Lores Gil i Juan Carlos Lores Gil.  
En aquest procediment de judici verbal 429/2017, seguit a instàncies de la Comunitat de Propietaris el Tosalet contra Javier Ramón Lores Gil i Juan Carlos Lores Gil, s'ha dictat sentència la fallada del qual a tenor literal és el següent:  
  
«Estime la demanda interposada per Comunitat de Propietaris de la Urbanització el Tosalet representada per procuradora dels tribunals María José Soler i sota la direcció tècnica del lletrat José Aleixandre Ortí i contra Javier Ramón i Juan Carlos Lores Gil, declarats en rebel·lia, declare que els demandats deuen a l'actora la suma reclamada i condemne, en conseqüència a Javier Ramón i Juan Carlos Lores Gil pagar a l'actora la suma de 3.106,82 euros en concepte de principal més els interessos legals produïts des del dia d'interposició de la demanda, així com les costes produïdes.  
  
Aquesta resolució no és ferma i en contra es pot interposar un recurs d'apel·lació davant de la Audiència Provincial d'Alacant en termini de vint dies a comptar des de la notificació a les parts.»  
I atés que els demandats, Javier Ramón Lores Gil i Juan Carlos Lores Gil, es troben en parador desconegut, s'expedeix aquest edicte per tal que els servisca de notificació en forma.  
  
Dénia, 4 de maig de 2018.- La lletrada de l'Administració de justícia: Paloma Vinyes Tormo.
Diari Oficial de la Generalitat Valenciana


Sumari del DOGV 8404, del 17-10-2018 (2018/9282)

RESOLUCIÓ de 5 d'octubre de 2018, de la Universitat d'Alacant, per la qual nomena professor titular d'universitat en l'àrea de coneixement d'infermeria José Vicente Tuells Hernández.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8404

Data del DOGV
:   17-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9282


Data del document
:   05-10-2018

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 5 d'octubre de 2018, de la Universitat d'Alacant, per la qual nomena professor titular d'universitat en l'àrea de coneixement d'infermeria José Vicente Tuells Hernández. [2018/9282]  
De conformitat amb la proposta elevada per la comissió nomenada per a jutjar la plaça de professor titular d'universitat (DF02861), convocada per la Resolució de 30 de maig de 2018 (BOE 12.06.2018), de l'àrea de coneixement d'infermeria, Departament d'Infermeria Comunitària, Medicina Preventiva i Salut Pública i Història de la Ciència, i presentada per la persona interessada la documentació a què fa referència la base novena de la convocatòria;  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt nomenar José Vicente Tuells Hernández, amb document nacional d'identitat número ....824V, professor titular d'universitat de l'àrea de coneixement de infermeria, adscrita al departament d'Infermeria Comunitària, Medicina Preventiva i Salut Publica e Historia de la Ciència.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 5 d'octubre de 2018.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8368, del 24-08-2018 (2018/7975)

Notificació de la sentència dictada en el judici verbal número 404/2017.
------------------------------------------------------------------------

### Dades del document

Número de DOGV
:   8368

Data del DOGV
:   24-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7975


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 404/2017. [2018/7975]  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix el procediment de judici verbal número 404/2017, a instàncies de Consorci de Compensació d'Assegurances, representat pel procurador contra Juan Gómez Solaz i Josefa Solaz Serrano en el qual s'ha acordat notificar a Juan Gómez Solaz i Josefa Solaz Serrano que, en data 4 de juny de 2018, s'ha dictat una sentència que li afecta i contra la qual pot interposar un recurs d'apel·lació en el termini de vint dies hàbils, a comptar des de la publicació d'aquest edicte en Diari Oficial de la Generalitat Valenciana, en la forma prevista en la Llei d'enjudiciament civil.  
Per a conéixer el contingut íntegre de la dita resolució, podrà personar-se en l'oficina judicial, situada a València, avinguda del Professor López Piñero, número 14, de València (Ciutat de la Justícia de València).  
I perquè valga de notificació de forma deguda, amb prevenció dels recursos expressats en l'esmentada resolució, a Juan Gómez Solaz i Josefa Solaz Serrano, que es troben en parador desconegut, s'expedeix aquest edicte.  
  
València, 4 de juliol de 2018.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8385, del 18-09-2018 (2018/8528)

Informació pública de l'acord d'escissió parcial de la cooperativa.
-------------------------------------------------------------------

### Dades del document

Número de DOGV
:   8385

Data del DOGV
:   18-09-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8528


Organisme emissor
:   San Fernando 55, COOP V.

Tipus de document
:   Anunci

Informació pública de l'acord d'escissió parcial de la cooperativa. [2018/8528]  
El dia 3 de setembre de 2018 l'Assemblea general de San Fernando 55, Cooperativa Valenciana, va acordar per unanimitat procedir a l'escissió parcial de la nomenada entitat mitjançant la segregació de part del seu patrimoni i la seua atribució a Liber Inversiones, Cooperativa Valenciana, de conformitat amb el projecte d'escissió, datat i entregat a tots els socis eixe mateix dia.  
Es fa constar el dret que assisteix als creditors de la societat que s'escindeix, a consultar el text íntegre dels acords i balanços d'escissió, així com el dret de oposició a l'esmentat acord d'escissió en el termini d'un mes, que haurà de manifestar-se en els termes establits en l'article 75 del Decret legislatiu 2/2015, de 15 de maig, del Text Refós de la Llei de cooperatives de la Comunitat Valenciana.  
  
Alacant, 13 de setembre de 2018.- L'administrador únic: Gonzalo Torregrosa Vicedo.
Diari Oficial de la Generalitat Valenciana


Sumari del DOGV 8411, del 26-10-2018 (2018/9754)

Formalització del contracte número 36/17, lot A5. Manteniment, reparació i conservació de la infraestructura turística de l'Agència Valenciana del Turisme, instal·lada en les platges dels municipis del litoral de la Comunitat Valenciana durant 2018 i 2019.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/9754


Data del document
:   17-10-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * contracte de serveis

Formalització del contracte número 36/17, lot A5. Manteniment, reparació i conservació de la infraestructura turística de l'Agència Valenciana del Turisme, instal·lada en les platges dels municipis del litoral de la Comunitat Valenciana durant 2018 i 2019. [2018/9754]  
1. Entitat adjudicadora  
a) Organisme: Turisme Comunitat Valenciana (CIF: V5084160M).  
b) Dependència que tramita l'expedient: Secció de Contractació.  
c) Número d'expedient: 36/17, lot A5.  
d) Adreça d'internet del perfil del contractant: www.contrataciondelestado.es.  
  
2. Objecte del contracte  
a) Tipus de contracte: serveis.  
b) Descripció de l'objecte: manteniment, reparació i conservació de la infraestructura turística de l'Agència Valenciana del Turisme, instal·lada en les platges dels municipis del litoral de la Comunitat Valenciana durant 2018 i 2019.  
c) CPV: 39715300-0, 44115210-4 i 45330000-9.  
d) Diari oficial i data de publicació de l'anunci de licitació en:  
- Diario Oficial de la Unión Europea: 19.01.2018.  
- Boletín Oficial del Estado: 29.01.2018.  
- Diari Oficial de la Generalitat Valenciana: 01.02.2018.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Dos milions cent vint-i-quatre mil euros (2.124.000,00 ?), IVA exclòs.  
  
5. Formalització del contracte  
a) Data d'adjudicació: 19.09.2018.  
b) Data de formalització del contracte: 17.10.2018.  
c) Contractista: Proemisa, SL.  
d) Nacionalitat: espanyola.  
e) Import d'adjudicació: vuitanta-cinc mil quatre-cents dos euros i cincuanta-un cèntims (85.402,51 ?), IVA no inclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'econòmicament més avantatjosa per aplicació dels criteris establits per a l'adjudicació del contracte.  
  
  
València, 17 d'octubre de 2018.- El president de Turisme Comunitat Valenciana: Francesc Colomer Sánchez.
Diari Oficial de la Generalitat Valenciana


Sumari del DOGV 8251, del 09-03-2018 (2018/2401)

Correcció d'errades de la licitació número 131/2018. Obra de desamiantatge estructural del pavelló de rehabilitació dins del Complex Sanitari Campanar - Ernest Lluch (antic Hospital La Fe).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2401


Data del document
:   06-03-2018

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de subministraments

Correcció d'errades de la licitació número 131/2018. Obra de desamiantatge estructural del pavelló de rehabilitació dins del Complex Sanitari Campanar - Ernest Lluch (antic Hospital La Fe). [2018/2401]  
Vist l'error en la publicació de l'anunci de licitació número 131/2018. Obra de desamiantatge estructural del pavelló de rehabilitació dins del Complex Sanitari Campanar - Ernest Lluch (antic Hospital La Fe), publicat en el Diari Oficial de la Generalitat Valenciana de data 05.03.2018, núm. 8247.  
  
D'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, es procedeix a rectificar l'error següent:  
  
On diu:  
«8. Presentació de les ofertes o de les sol·licituds de participació  
a) Data límit de presentació: fins a les 14.00 hores del 28.04.2018.»;  
  
  
Ha de dir:  
«8. Presentació de les ofertes o de les sol·licituds de participació  
a) Data límit de presentació: fins a les 14.00 hores del 28.03.2018.»  
  
  
València, 6 de març de 2018.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8300, del 22-05-2018 (2018/4357)

RESOLUCIÓ de 27 d'abril de 2018, del director general d'Agricultura, Ramaderia i Pesca, per la qual s'estableixen les normes per a la producció integrada en vinya, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4357


Data del document
:   27-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 27 d'abril de 2018, del director general d'Agricultura, Ramaderia i Pesca, per la qual s'estableixen les normes per a la producció integrada en vinya, en l'àmbit de la Comunitat Valenciana. [2018/4357]  
La norma tècnica vigent a la Comunitat Valenciana sobre producció integrada en vinya va ser establida per la Resolució de 27 de febrer de 2017, del director general d'Agricultura, Ramaderia i Pesca.  
Els canvis que es produeixen contínuament entre els fitosanitaris autoritzats per la legislació obliga a revisar anualment l'annex V d'Estratègia de control integrat.  
En conseqüència, i segons la disposició final primera, d'aplicació de l'Ordre 44/2010, de 14 de desembre, de la Conselleria d'Agricultura, Pesca i Alimentació, sobre reglamentació de les produccions obtingudes per tècniques d'agricultura integrada i de les condicions d'autorització de les entitats de control i certificació que faculta el director general competent en matèria de sanitat vegetal, per a dictar els actes, resolucions i instruccions que siguen necessaris per a l'aplicació de l'ordre esmentada, resolc:  
  
Primer  
Se substituïx l'annex V «Estratègia de control integrat» pel següent.  
  
Segon  
Aquesta resolució entrarà en vigor als 15 dies de la seua publicació.  
  
València, 27 d'abril de 2018.- El director general d'Agricultura, Ramaderia i Pesca: Rogelio Llanes Ribas.
Diari Oficial de la Generalitat Valenciana


Sumari del DOGV 8307, del 31-05-2018 (2018/4988)

Notificació de la sentència dictada en el procediment de guarda i custòdia número 1687/2017.
--------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4988


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1687/2017. [2018/4988]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats - 001687/2017, seguits a instàncies de María África Ibernon Sie contra Constantino Lajay Chema, en situació de rebel·lia, en els que en data 10 de maig de 2018, ha recaigut sentència, en la qual en la seua part dispositiva diu així:  
  
«Dispositiva  
Estime la demanda plantejada per María África Ibernon Sie contra Constantino Lajay Chema, declarat en rebel·lia, amb el Ministeri Fiscal com a part, i pertoca adoptar les següents mesures definitives respecte al fill comú:  
1. Ambdós progenitors mantindran la pàtria potestat sobre el fill menor d'edat, si bé s??atribueix a la demandant la guarda i custòdia del menor.  
2. Les visites entre el demandat i el seu fill, mentre siga menor d'edat, es portaran a efecte de manera flexible, amb l'acord previ de pare i fill.  
3. El pare haurà de pagar en concepte de contribució als aliments del menor la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'Índex de Preus de Consum que publica l'Institut Nacional d'Estadística. El demandat haurà de contribuir a les despeses extraordinàries del seu fill, abonant la meitat de què s'acrediten i resulten necessàries o hagen sigut consensuades per ambdues parts.  
  
Tot això sense fer una especial condemna a costes d'aquest procediment.  
Contra aquesta resolució es pot interposar recurs d'apel·lació per escrit en el termini de 20 dies, amb la indicació de la infracció comesa segons el parer de la persona recurrent, i acompanyarà resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banco de Santander, llevat que la persona recurrent tinga concedit el benefici de justícia gratuïta.  
Així, aquesta és la meua sentència, que pronuncie, mane i firme.»  
  
Perquè valga de notificació de forma deguda al demandat Constantino Lajay Chema, en situació de rebel·lia i parador ignorat, expedisc i firme aquest edicte.  
  
València, 14 de maig de 2018.- La lletrada de l'Administració de justícia: Alicia Ordeig Rabadán.